[{"text_idx": "#000004", "text": "Yn Ystyried Buddsoddi?Chwilio am Fuddsoddiad?"}, {"text_idx": "#000005", "text": "Y Newyddion DiweddarafDigwyddiadau ar y gweill"}, {"text_idx": "#000007", "text": "Dros y 18 mis diwethaf, mae\u2019r GIG yng Nghymru wedi profi i fod yn un o\u2019r gwasanaethau iechyd mwyaf arloesol yn y byd, ac ymhlith ei ddyfeisiau arloesol mae\u2019r llwyfan \u2018Gwasanaethau Digidol i Gleifion\u2019 sy\u2019n cynrychioli chwyldro mewn gofal clinigol ac effeithlonrwydd sefydliadol."}, {"text_idx": "#000008", "text": "Ar raddfa lai ond yr un mor arloesol, mae\u2019r gyfarwyddiaeth Gwella ac Arloesi a elwir yn \u2018iCTM\u2019 ym Mwrdd Iechyd Prifysgol Cwm Taf Morgannwg wedi croesawu\u2019r ysbryd hwn o ddyfeisio gydag angerdd: gan sefydlu\u2019r Ganolfan Ffisiolegol Ddigidol Uwch (ADPE) i sbarduno\u2019r broses o fabwysiadu technolegau newydd yn gyflym \u2013 gan arwain at gyfres o ddatblygiadau arloesol sy\u2019n gwneud gwelliannau amlwg i staff a chleifion GIG Cymru, bob dydd."}, {"text_idx": "#000009", "text": "Gyda Accelerate Cymru yn darparu cyllid ar gyfer y ganolfan ADPE ynghyd ag argraffwyr, sganwyr, cyfleusterau dylunio a phrototeipio 3D o\u2019r radd flaenaf, mae Bwrdd Iechyd Prifysgol Cwm Taf Morgannwg yn prysur ddod yn ddeorydd ac yn fainc arbrofi ar gyfer cynhyrchion newydd sy\u2019n gwneud gwahaniaeth yn y byd go iawn \u2013 gan gynnwys y Clip Rheoli Ceblau, sy\u2019n swnio\u2019n ddigon syml."}, {"text_idx": "#000010", "text": "Buom yn siarad a\u0302 Rob Salter, Gwyddonydd Arloesedd o fewn y ti\u0302m iCTM yn BIP Cwm Taf Morgannwg i ddysgu sut mae\u2019r ti\u0302m ADPE yn creu gwelliannau mor fawr ar gyfer un o wasanaethau mwyaf hanfodol y DU \u2013 a darganfod sut y manteisir i\u2019r eithaf ar brofiad personol ac arbenigedd proffesiynol Rob ei hun a gafwyd drwy weithio yn y diwydiant gyda Agilient Technologies a Philips er budd un o\u2019r gwasanaethau mwyaf hanfodol yng Nghymru, y DU a thu hwnt ...."}, {"text_idx": "#000011", "text": "\u201cDaeth y syniad ar gyfer y Clip Rheoli Ceblau gan ein cydweithwyr yn yr adran Peirianneg Glinigol mewn ymateb i lawer o ddigwyddiadau yn ymwneud a\u0302 difrod ceblau. Roedd yr Awdurdod Gweithredol Iechyd a Diogelwch (HSE) a\u2019r Asiantaeth Rheoleiddio Meddyginiaethau a Chynhyrchion Gofal Iechyd (MHRA) wedi bod yn rhybuddio ysbytai am beryglon ceblau\u2019n mynd yn sownd. Dychmygwch faint o welyau sydd gennym yn y GIG \u2013 a faint o ddifrod costus a pheryglus y gallai\u2019r holl geblau hynny ei achosi mewn diwrnod gwaith arferol. Gall ein clip atal hyn rhag digwydd \u2013 a gellir ei ddefnyddio hefyd mewn llawer o wahanol senarios clinigol ym mhob rhan o\u2019r ysbyty.\u201d"}, {"text_idx": "#000012", "text": "Mae\u2019r cyfuniad o ddyfeisgarwch dynol, dylunio digidol a phrototeipio yn golygu bod y gwaith o fasnacheiddio\u2019r clip rheoli ceblau hwn bellach ar y gweill."}, {"text_idx": "#000015", "text": "\u201cMae\u2019r ganolfan ADPE yn llwyfan sy\u2019n dwyn ynghyd ein staff, cleifion, academyddion a phartneriaid yn y diwydiant \u2013 gan roi\u2019r rhyddid i ni weithio\u2019n gyflym ac yn annibynnol, gan ymateb yn gyflym i unrhyw broblemau a darparu atebion yn y ffordd fwyaf ymarferol."}, {"text_idx": "#000016", "text": "Roedd fy nghyfnod fel peiriannydd yn y sector preifat a gwyddonydd yn y gwasanaeth iechyd wedi atgyfnerthu fy nghred y gall Byrddau Iechyd elwa ar offer, sgiliau a phrofiad diwydiant er mwyn darparu datblygiadau arloesol \u2018yn y fan a\u2019r lle\u2019."}, {"text_idx": "#000017", "text": "Mae gweithio gyda chwmni\u0308au fel Innotech fel partner arloesi yn golygu y gallwn (BIP Cwm Taf Morgannwg) brototeipio a phrofi syniadau\u2019n gyflym, dileu risg, lleihau\u2019r amser a dreulir ar y cam arbrofol \u2013 a defnyddio gwybodaeth ymarferol arbennig ein partner diwydiant i uwchraddio\u2019r broses o gynhyrchu\u2019r atebion gorau.\u201d"}, {"text_idx": "#000019", "text": "Gan weithio gyda chydweithiwr yn yr adran Patholeg, nododd BIP Cwm Taf Morgannwg hefyd faes arall i\u2019w ddatblygu \u2013 Daliwr Samplau Patholeg. Ar o\u0302l cysylltu a\u0302 phartneriaid yn y diwydiant, cafodd ei brototeipio\u2019n gyflym, cynhyrchwyd dyluniad mwy effeithlon ac wedyn cynnyrch newydd. Mae\u2019r dyluniad newydd hwn wedi sicrhau gwerth ychwanegol sylweddol gan ei fod yn galluogi i achos cyflawn, gan gynnwys gwaith papur, gael ei storio mewn un daliwr, tra roedd angen dau ddaliwr ar y model blaenorol fesul achos ac nid oedd unrhyw le i storio gwaith papur."}, {"text_idx": "#000020", "text": "Mae\u2019r dull cydweithredol hwn hefyd wedi creu\u2019r cynnyrch Cyfaill Llinellau, dyfais syml sy\u2019n caniata\u0301u i ni nodi\u2019r llinellau trwythiad niferus sy\u2019n mynd i mewn i gleifion yn ddiogel tra\u2019u bod mewn gofal critigol. Datblygodd y Cyfaill Llinellau o drafodaeth ar y cyfryngau cymdeithasol rhwng clinigwyr a dynnodd sylw at ba mor anfodlon oedden nhw a\u0302\u2019r dulliau ar gyfer rheoli llinellau trwythiad oedd yn cael eu defnyddio \u2013 gan sbarduno iCTM i weithio gyda\u2019r ti\u0302m i ddatblygu prototeip yn gyflym sy\u2019n caniata\u0301u rheoli llinellau trwythiad mewn modd llawer mwy effeithlon a mwy diogel mewn sefyllfaoedd gofal clinigol sy\u2019n aml yn achosi straen. Mae\u2019r Cyfaill Llinellau bellach ar gael i\u2019w brynu ar y farchnad ehangach \u2013 ac mae\u2019n gynnyrch arall sydd wedi\u2019i gysyniadu a\u2019i ddatblygu gan y ti\u0302m iCTM."}, {"text_idx": "#000021", "text": "Mae cyflymder gweithredu\u2019r ganolfan Peirianneg Ffisiolegol Ddigidol Uwch yn cynnig potensial diddiwedd \u2013 ac mae hynny wedi cael ei gydnabod gan y rhan ganolog y mae\u2019n ei chwarae ar hyn o bryd mewn prosiect cydweithredol allweddol rhwng Coleg Prifysgol Llundain, Arloesedd Anadlol Cymru, a Bwrdd Iechyd Prifysgol Cwm Taf Morgannwg. Mae\u2019r prosiect arloesol hwn ar ymgyrch i ddatblygu ystorfa ar-lein ar gyfer dyluniadau printiedig 3D a ffeiliau risg cynnyrch, gan alluogi ysbytai\u2019r GIG i argraffu rhannau addas o ddyfeisiau meddygol a modelau anatomegol yn gyflym ... yr enghraifft ddiweddaraf o\u2019r gwaith sy\u2019n agor gorwelion newydd, drwy garedigrwydd canolfan arloesedd digidol sy\u2019n canolbwyntio ar bobl ac sydd wrth wraidd Bwrdd Iechyd ysbrydoledig."}, {"text_idx": "#000024", "text": "Media Cymru: piblinell arloesi sy\u2019n barod ar gyfer gweithredu"}, {"text_idx": "#000026", "text": "Media Cymru: adeiladu math newydd o economi greadigol ar gyfer llwyddiant diogel yn y dyfodol"}, {"text_idx": "#000027", "text": "Os hoffech dderbyn copi\u0308au o'n cylchlythyrau, cwblhewch y ffurflen gyda'ch manylion isod."}]